સારાંશ માટે દસ્તાવેજ: રાવલપિંડીની ચૂંટણી પ્રચાર સભામાં બેનઝીર ભુટ્ટો.

હત્યાની તપાસમાં વ્યાપક ઢાંકપિછોડાની કેટલીક ચોંકાવનારી વાતો બહાર આવી છે. 

બિલાલ નામના 15 વર્ષના એક આત્મઘાતી હુમલાખોરે 2007ની 27 ડિસેમ્બરે બેનઝીર ભુટ્ટોની હત્યા કરી હતી. 

બેનઝીર રાવલપિંડીમાં એક ચૂંટણી સભાને સંબોધીને પાછા ફરતાં હતાં ત્યારે બિલાલ તેમના કાફલા સામે ધસી ગયો હતો. 

બિલાલે પહેલાં બેનઝીર ભુટ્ટો પર ગોળીબાર કર્યો હતો અને પછી ખુદની જાતને ફૂંકી મારી હતી. 

બેનઝીર ભુટ્ટોની હત્યાનો આદેશ બિલાલને પાકિસ્તાની તાલિબાને આપ્યો હતો. 

બેનઝીર પાકિસ્તાનના લોકશાહી ઢબે ચૂંટાયેલા પહેલા વડાપ્રધાન ઝુલ્ફીકાર અલી ભુટ્ટોના પુત્રી હતાં. 

આ ફોટોગ્રાફ બેનઝીરની હત્યાની થોડી સેકન્ડ્ઝ પહેલાં ઝડપવામાં આવ્યો હતો.

જનરલ ઝિયા ઉલ હકના લશ્કરી શાસને ઝુલ્ફીકાર અલીને ફાંસી આપી દેતાં તેમની રાજકીય કારકિર્દીનો અકાળે અંત આવ્યો હતો. 

1990ના દાયકામાં બેનઝીર બે વખત પાકિસ્તાનના વડાંપ્રધાન બન્યાં હતાં. દરેક વખતે પાકિસ્તાની લશ્કરે તેમને પદ પરથી હટાવ્યાં હતાં. 

બેનઝીર પાસેથી સત્તા છીનવી લેવા માટે લશ્કરે તેમના પર ભ્રષ્ટાચારનો આરોપ મૂક્યો હતો. 

બેનઝીરની હત્યા કરવામાં આવી ત્યારે તેઓ ત્રીજી વખત વડાપ્રધાન બનવા માટે ચૂંટણી લડતાં હતાં. 

બેનઝીરની હત્યાને પગલે પાકિસ્તાનમાં વ્યાપક અશાંતિ સર્જાઈ હતી. 

બેનઝીરના ટેકેદારો રસ્તા પર ઉતરી આવ્યા હતા. આગચંપી કરીને અને પાકિસ્તાન વિરોધી સુત્રોચ્ચાર કરવાની સાથે તેમણે રસ્તાઓ બ્લોક કરી નાખ્યા હતા. 

લશ્કરી વડા અને 'ધમકીભર્યો' ફોનકોલ

પાકિસ્તાનના ભૂતપૂર્વ લશ્કરી શાસક પરવેઝ મુશર્રફ

બેનઝીરની હત્યાના એક દાયકા પછી જનરલ પરવેઝ મુશર્રફ પાકિસ્તાનમાં સર્વસત્તાધિશ હતા. 

તેમણે એવું સૂચવ્યું હતું કે સરકારમાંના કેટલાક લોકો બેનઝીરની હત્યામાં સંડોવાયેલા હોઈ શકે છે. 

બેનઝીરની હત્યા માટે સરકારમાંના તોફાની તત્ત્વ તાલિબાન સાથે સંપર્કમાં હતા કે કેમ એવા સવાલના જવાબમાં મુશર્રફે કહ્યું હતું કે ''એ શક્ય છે, કારણ કે સમાજમાં ધર્મ આધારિત ફાડિયાં પડેલાં છે.''

બેનઝીરની હત્યામાં એવાં તત્ત્વો સંડોવાયેલાં હોઈ શકે છે એવું મુશર્રફે જણાવ્યું હતું. 

પાકિસ્તાનના એક ભૂતપૂર્વ વડાનું આ ચોંકાવનારું નિવેદન હતું. 

હિંસક જેહાદી હુમલાઓમાં સરકારની સામેલગીરીને પાકિસ્તાનની લશ્કરી નેતાગીરી સામાન્ય રીતે નકારતી હોય છે. 

બેનઝીરની હત્યામાં સરકારમાંના તોફાની તત્ત્વોની સંડોવણી વિશેની ચોક્કસ માહિતી બાબતે મુશર્રફને...\nદસ્તાવેજની સમાન ભાષામાં સારાંશ:
મુસ્લિમ દેશ પાકિસ્તાનનું નેતૃત્વ કરી ચૂકેલાં પ્રથમ મહિલા બેનઝીર ભુટ્ટોની એક દાયકા પહેલાં હત્યા કરવામાં આવી હતી.